da en da nl ca da da da es da da da da da da da da da da da da da da en da da da da de da da da da da da da da da da da da da nl da en da da es nl da
Nu går forhandlinger om loft over huslejestigninger i gang | Indenrigs- og Boligministeriet
18.8.2022 07:00:00 CEST | Indenrigs- og Boligministeriet
Regeringen indleder i dag kl. 11 forhandlinger om at indføre et loft over huslejestigninger. For regeringen er det afgørende, at der bliver skabt tryghed for lejerne, mener indenrigs- og boligminister Christian Rabjerg Madsen.
Regeringen har i denne uge præsenteret et forslag, der skal sikre lejerne i private udlejningsboliger mod urimeligt høje huslejestigninger. Konkret foreslår regeringen, at der indføres et midlertidigt loft over huslejestigninger som følge af nettoprisindeksering. Loftet skal vare i 2 år og begrænse huslejestigningerne til 4 procent årligt.
Mange private udlejningsboliger reguleres af nettoprisindekset. Her viser de seneste opgørelser fra Danmarks Statistik, at nettoprisindekset er steget med 8,8 pct. fra juli sidste år til juli i år. Det betyder, at mange lejere kan se frem til markante huslejeforhøjelser, når udlejerne næste gang regulerer den månedlige leje.
”For mange lejere ser huslejestigningerne ud til at blive uoverkommeligt store, og vi mener derfor, der skal gribes ind hurtigst muligt for at få sat et loft over stigningerne. Især fordi de kommende huslejestigninger slet ikke stemmer overens med udlejernes faktiske udgifter. For regeringen handler det om at skabe tryghed for landets lejere,” siger indenrigs- og boligminister Christian Rabjerg Madsen.
Ministeren har i dag kl. 11 indkaldt forligspartierne til forhandlinger om regeringens nye forslag. Målet er, at få lavet et hurtigt indgreb, som løser problemet for lejerne – samtidig med, at det tager hensyn til udlejerne.
”Op mod 160.000 lejere står til at blive ramt af meget store huslejestigninger, og da mange udlejere regulerer lejen omkring årsskiftet, haster det med et indgreb. Jeg håber derfor, at forligspartierne forstår alvoren for lejerne og er klar til at lave en aftale,” siger Christian Rabjerg Madsen.
Ud over forslaget om at indføre et midlertidigt loft over huslejestigninger, vil dagens forhandlinger også dreje sig om at drøfte en mere permanent løsning for huslejereguleringer.
huslejehuslejestigningerIndenrigs- og boligministerenIndenrigs- og Boligministerietlejebolignettoprisindeks
Poul Aarøe PedersenPressechefIndenrigs- og Boligministeriet
Tlf:+45 29 32 98 47poa@im.dk
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Sådan kan vælgere med handicap stemme til folketingsvalget5.10.2022 16:56:21 CEST | Pressemeddelelse
Luppe og hæve-/sænkeborde er nogle af de hjælpemidler, du kan benytte, når du skal stemme til folketingsvalget den 1. november 2022.
Du kan søge om at stemme hjemme til folketingsvalget5.10.2022 16:33:39 CEST | Pressemeddelelse
Vælgere, der er syge eller mangler førlighed, har mulighed for at stemme i eget hjem til folketingsvalget den 1. november 2022.
21. oktober er sidste frist for at anmelde kandidater til folketingsvalget5.10.2022 16:15:18 CEST | Pressemeddelelse
Man kan enten stille op for et af de opstillingsberettigede partier eller som løsgænger.
Der er snart folketingsvalg: Du kan brevstemme fra den 11. oktober5.10.2022 15:43:52 CEST | Pressemeddelelse
Fra tirsdag den 11. oktober 2022 kan du brevstemme til folketingsvalget den 1. november. Du kan derfor ikke brevstemme endnu.
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022